open-index/open-wikipedia-markdown huggingface dataset:
Casa do Consulado

A **Casa de Ramos**, posteriormente chamada **Casa Real do Consulado** e, abreviadamente, **Casa do Consulado**, é un edificio de estilo neoclásico da cidade da Coruña construído no século XVIII.

## Descrición 
A fachada do edificio é de perpiaños de granito con almofadado no baixo que continúa polas esquinas, e conta con tres andares e ático.

A primeira modificación do edificio chegou en 1794 cando se substituíu a terraza por un teito de tella e se engadiu o reloxo. En 1806 o cóengo Pedro Antonio Sánchez Vaamonde fundou a Biblioteca do Consulado, primeira biblioteca pública da cidade.

O Real Consulado foi substituído por outras institucións ata a creación da Cámara Oficial de Comercio, Industria e Navegación da Coruña en 1886, manténdose na mesma sede ata 1926.

Entre 1942 e 1946 levouse a cabo un proceso de reforma interior segundo o proxecto de Antonio Tenreiro para establecer no edificio o Museo de Belas Artes, aumentándose tamén a súa altura. O museo mantivo esta sede entre 1947 e 1995.

## Uso 
A Casa do Consulado é a sede da Biblioteca do Consulado e de catro academias galegas: as de Belas Artes (desde 1898), Xurisprudencia (desde 1966), Audiovisual (desde 2002) e Gastronomía (desde 2008).

## Notas 
## Véxase tamén 
### Outros artigos 
* Casas de Paredes
### Ligazóns externas 
* Páxina sobre o edificio na web da Real Academia Galega de Belas Artes 
*
Pobos inuit

Os **inuit** (en inuktitut: ᐃᓄᐃᑦ, "o pobo") son un grupo de pobos indíxenas con grandes semellanzas culturais que habita na rexión do Ártico en Groenlandia, Canadá, e Alasca. Inuit é unha palabra en plural, sendo o singular **Inuk**. e a lingua de sinais inuit é unha lingua illada empregada en Nunavut.

Nos Estados Unidos e no Canadá o termo "esquimó" foi empregado comunmente para describir ós inuit, ós iupik de Alasca e ós inupiaq. "Inuit" non está aceptado como termo para describrir ós iupik, e "esquimó" é o único termo que inclúe ós iupik, inupiaq e inuit. Porén, os pobos aborixes do Canadá e os groenlandeses ven o termo "esquimó" como pexorativo, e "inuit" fíxose máis común. No Canadá, as seccións 25 e 35 da Acta de Constitución de 1982 chaman "inuit" a un grupo distintivo de aborixes canadenses que non están incluídos nas Primeiras Nacións ou nos Métis.

Os inuit viven no Ártico canadense, no territorio de Nunavut; "Nunavik" no terzo norte do Quebec; "Nunatsiavut" e "NunatuKavut" en Labrador; e en varias partes dos Territorios do Noroeste, particularmente arredor do océano Ártico. Estas áreas son coñecidas en inuktitut como "Inuit Nunangat". Nos Estados Unidos, os inupiaq viven no norte de Alasca e na illa Diomedes Menor. Os inuit de Groenlandia son descendentes de migracións dende o Canadá e son cidadáns de Dinamarca, mais non forman parte da Unión Europea.

## Notas 
## Véxase tamén 
### Outros artigos 
* Katajjaq
* Relocalización do Alto Ártico
Depression Cherry

***Depression Cherry*** é o quinto álbum da banda estadounidense de dream pop Beach House, publicado o 28 de agosto de 2015 a través dos selos Sub Pop, Bella Union e Mistletone. Foi co-producido polo grupo e Chris Coady e gravado no Studio in the Country en Bogalusa, Louisiana dende novembro de 2014 ata xaneiro de 2015. En resposta á súa insatisfacción de usar baterías ao vivo nos seus concertos da xira do seu anterior traballo, *Bloom* (2012), para *Depression Cherry* a banda volveu aos arranxos sinxelos, semellantes aos dos seus primeiros dous discos. "Sparks" foi editado como sinxelo principal o 1 de xullo.

*Depression Cherry* foi situado no posto número 28 da lista de Pitchfork Media dos 50 mellores álbums do ano 2015.

## Listaxe de cancións 
## Notas
Pau

**Pau** ou **PAU** pode facer referencia a:
***Pau**, un anaco de madeira longo e delgado.
***Pau**, poste vertical que nos barcos sosteñen as velas.
***Pau**, concello da provincia de Xirona, na comunidade autónoma de Cataluña en España.
***Pau**, cidade do departamento de Pireneos Atlánticos, en Francia.
***Distrito de Pau**, distrito do departamento de Pireneos Atlánticos, en Francia.
***Pau**, concello da provincia de Oristano, rexión de Sardeña, Italia.
***Pau**, nome masculino en catalán, equivalente a *Paulo*.
* **Carlos Pau Español** (1857-1937), botánico español, cuxa abreviatura en taxonomía botánica é «Pau».
***Programa de Actuación Urbanística**, marco legal de desenvolvemento urbanístico de barrios completos en España.
***Proba de Acceso á Universidade**, popularmente coñecida como **selectividade**, proba escrita que realizan os estudantes para acceder a estudos universitarios en España.
Pau, Xirona

**Pau** é un concello do nordés de Cataluña, pertencente á comarca do Alt Empordà, na provincia de Xirona. Tiña en 2014 unha poboación de 569 habitantes agrupados nas entidades de Pau, els Olivars e Vilaüt.

Esténdese xunto á cunca do río Muga, pola vertente meridional da serra de Rodes. A parte máis accidentada inclúese no Parque Natural do Cap de Creus. A parte chaira pertence ao Parque Natural dos Aiguamolls de l'Empordà.

Os cultivos principais son de oliveiras e de viña. Atópase dentro da Denominación de Orixe Empordà.

Os monumentos megalíticos que se conservan na zona dolmética da serra de Rodes demostran que a súa historia remóntase a moitos miles de anos atrás. O termo pertenceu ao mosteiro de Sant Pere de Rodes durante a Idade Media. Entre os seus monumentos destacan a igrexa románica de Sant Martí (s.XI-XII) e Cal Marqués (s.XVII-XVIII).

## Véxase tamén 
### Ligazóns externas 
* Sitio web oficial  
* Información da Generalitat de Catalunya 
* Información do Institut d'Estadística de Catalunya 
* Patrimonio histórico e artístico de Pau
Megaforce Records

**Megaforce Records** é un selo discográfico independente estadounidense fundado en 1982 por Jon e Marsha Zazula para publicar os primeiros traballos de Metallica. Ten oficinas en Nova York e Filadelfia, estando a súa sede na primeira desas cidades. O selo é distribuído nos Estados Unidos por Sony Music Entertainment/RED Distribution. Foi distribuído por Atlantic Records nese país dende 1987 a 1991 mentres que as gravacións de Anthrax fixérono dende 1985 ata 1991 a través de Island Records.

Varios artistas de Megaforce teñen aparecido na lista *Billboard 200*, como Metallica, Living Colour, Blue October, The Black Crowes, Anthrax, Overkill, Testament, Mushroomhead, Ministry, Bad Brains e Meat Puppets. The Black Crowes, Meat Puppets e Skid Row teñen recibido varias certificacións da RIAA nos Estados Unidos.
Manuel Acuña Malvar

**Manuel Acuña Malvar**, nado en Matalobos (Salcedo, Pontevedra) o 16 de abril de 1757 e finado en Artes (Ribeira) o 1 de marzo de 1845, foi un relixioso e escritor galego. Foi sobriño de Sebastián Malvar Pinto e irmán de Pedro Acuña Malvar.

## Traxectoria 
Foi sacerdote en Carreira (Ribeira), cóengo da catedral de Santiago e arquidiácono do Salnés. Cabaleiro da Orde de Carlos III, foi tamén gobernador de Tui.

A comezos do século XIX apoiou a aparición na Universidade de Santiago de Compostela dun grupo liberal da man de Bazán de Mendoza e González Varela. Porén, o grupo foi perseguido polo arcebispo Múzquiz, e en 1803 foi desterrado a Aniago (provincia de Valladolid).

Cando comezou a Guerra da Independencia Española atopábase en Sevilla. En xaneiro de 1809 reuniuse no Castelo de Monterrei canda ao tenente coronel Manuel García del Barrio e o alférez Pablo Morillo. A Xunta Suprema do Reino de Galicia comisionounos ante Pedro Caro y Sureda para fomentar a guerrilla en Galiza. Loitou en Tui, Vigo, na batalla de Ponte Sampaio e en Pontevedra en Campolongo e Ponte Boleira. Foi nomeado comisario do Arsenal de Ferrol tras llo arrebatar ás tropas francesas. Rematada a guerra regresou a Sevilla.

Comezou a colaborar coa prensa liberal, como *El Ciudadano por la Constitución* da Coruña ou *El Patriota Compostelano* e *La Gaceta Marcial* de Santiago, desde os cales atacou a Múzquiz e ao cabido acusándoos de absolutistas. Tralo regreso ao trono de Fernando VII foi encarcerado seis anos no convento de Herbón canda a Diego Muñoz Torrero. En 1820 foi liberado polas tropas ao mando do coronel Acevedo, mais foi apresado de novo pouco despois. Xa maior, retirouse á unha propiedade en Artes, chamada La Soledad.

## Notas 
## Véxase tamén 
### Bibliografía 
* 
*
Andrés Aguiar Caamaño

**Andrés Aguiar Caamaño**, nado en Cervaña (Silleda) o 20 de febreiro de 1728 e finado en Mondoñedo o 12 de novembro de 1816, foi un relixioso galego.

## Traxectoria 
Estudou Filosofía na Universidade de Santiago e Teoloxía na Universidade de Ávila. En 1755 era director do Colexio de San Clemente, e en 1756 gañou por oposición a mestría da colexiata da Coruña. Despois acadou a praza en Lugo, e en 1776 era chantre da Catedral de Santiago de Compostela, da que foi nomeado deán en 1794. En 1796 foi nomeado bispo de Mondoñedo, cargo que ocupou durante a Guerra de Independencia española.

En 1758 participou nas exequias pola raíña Bárbara de Bragança, esposa de Fernando VI. En 25 de xaneiro de 1795 o rei Carlos IV de España nomeouno cabaleiro eclesiástico da Orde de Carlos III.

## Véxase tamén 
### Ligazóns externas 
* . «Andrés Aguiar y Caamaño Pazos y Fernández Deza (1728-1816)» 30/1/2016, no blog *Historia de Deza*.
### Bibliografía 
* 
* "Aguiar y Caamaño, André". Entrada na *Gran Enciclopedia Galega Silverio Cañada*.
*  (1999). "Andrés Aguiar Caamaño (1728-1815), obispo de Mondoñedo" en *Estudios Mindonienses*, ISSN 0213-4357 n.º 15, pp. 637–682.

## Notas
Universidade do Oeste de Escocia

A **Universidade do Oeste de Escocia** (en inglés: *University of the West of Scotland*) é unha universidade pública con varios campus no suroeste de Escocia, concretamente nas cidades de Paisley, Hamilton, Dumfries e Ayr.

Fundouse en 2007 logo da fusión da Universidade de Paisley co Bell College de Hamilton. Está estruturada en 8 facultades: Comercio, Informática, Educación, Ciencia, Enxeñería, Industria da creación e da cultura, Saúde e formación de enfermeiros e Ciencias Sociais.

## Véxase tamén 
### Ligazóns externas 
*Sitio web oficial
Paisley

**Paisley** (en gaélico escocés: *Pàislig*) é unha localidade da parte occidental das Lowlands de Escocia, Reino Unido. Atópase no límite norte dos montes Gleniffer Braes e esténdese a ambos os dous lados do río Cart. Paisley é a capital administrativa do concello (*council*) de Renfrewshire e é parte da área metropolitana do Gran Glasgow. Atópase a 11,1&nbsp;km ao oeste do centro de Glasgow.

Paisley é a quinta localidade máis grande de Escocia, cunha poboación de 76.834 habitantes no censo de 2011, por detrás das cidades de Glasgow, Edimburgo, Aberdeen e Dundee. Paisley non ten o status de cidade, maila ter máis poboación que Inverness, Stirling e Perth, que si que o teñen. Paisley conforma, en gran medida, a parte suroeste da conurbación do Gran Glasgow.

En Paisley atópase un dos campus da Universidade do Oeste de Escocia.

## Véxase tamén 
### Ligazóns externas 
*Sitio web oficial
Pedro Acuña Malvar

**Pedro Acuña Malvar**, nado en Matalobos (Salcedo, Pontevedra) o 12 de abril de 1755 e finado en Madrid en de 1814, foi un sacerdote e político galego. Foi sobriño de Sebastián Malvar Pinto e irmán de Manuel Acuña Malvar.

## Traxectoria 
Fillo de Ignacio Acuña Martínez e de María Malvar Pinto, en 1777 acompañou a seu tío o franciscano Sebastián Malvar a América cando este foi nomeado bispo de Buenos Aires. Foi gobernador, provisor e vigairo do arcebispado de Santiago de Compostela e cóengo da Catedral de Santiago de Compostela. Logo de ocupar varios postos na Corte Real, en 1791 foi nomeado secretario do Despacho de Graza e Xustiza polo rei Carlos IV.

Abandonou o posto e regresou a Galiza. Cando comezou a Guerra da Independencia española loitou contra as tropas francesas, mais foi acusado de conspirar contra a Xunta Suprema do Reino de Galicia.

Legou a súa importante biblioteca ó cabido de Santiago de Compostela, así como unha das máis ricas coleccións de tapices á catedral.

## Notas 
## Véxase tamén 
### Bibliografía 
* 
* 
*
Wes Craven

**Wesley Earl** "**Wes**" **Craven**, nado en Cleveland (Ohio) o 2 de agosto de 1939 e finado nos Ánxeles o 30 de agosto de 2015 foi un director, guionista, produtor e actor estadounidense, coñecido especialmente polos seus filmes de terror.

## Traxectoria 
Craven naceu en Cleveland, fillo de Caroline (Miller) e Paul Eugene Craven, nunha familia baptista estrita. Graduouse en Filosofía e Escritura na Universidade Johns Hopkins.

Traballou como profesor de inglés e de humanidades, mentres comezaba a facer curtametraxes de 16&nbsp;mm. Mudouse a Manhattan para traballar nunha compañía de posprodución e alí conseguiu o seu primeiro traballo no cinema como montador de son. O seu primeiro filme como director de longametraxes foi *The Last House on the Left*, estreado en 1972.

O seu filme máis coñecido foi *A Nightmare on Elm Street* (1984), que lanzou a carreira do actor Johnny Depp.

A pesar de ser coñecido especialmente polos seus filmes de terror ou suspense, traballou en dous filmes alleos ao xénero, *Music of the Heart* (1999) e ''Paris, je t'aime'' (2006).

## Filmografía 
## Notas 
## Véxase tamén 
### Ligazóns externas 
* 
* Entrevista a Wes Craven
Gaztelugatxe

**Gaztelugatxe** é unha pequena illa da localidade biscaíña de Bermeo, no País Vasco. Está unido ó continente por unha ponte de dous arcos. Sobre a illa hai unha ermida adicada a San Xoán que data do século X, aínda que algúns descubrimentos datan do século IX. Xunto con outra pequena illa veciña, a de Aketx, forma un biótopo protexido, que se estende dende a localidade de Bakio até o cabo Matxitxako, no Golfo de Biscaia.

O acceso pódese realizar dende a estrada que une Bermeo con Bakio (BI-3101).

## Notas
Posio

**Posio** é unha cidade e concello de Laponia. Ten unha área de 3&nbsp;544,95 km², e unha densidade de poboación de 1,18 hab./km², cunha poboación de 3&nbsp;586 persoas.

## Véxase tamén 
### Ligazóns externas 
* Páxina web de Posio
Alatornio

**Alatornio** (en ) é un antigo concello da provincia de Laponia, en Finlandia. Foi anexionado con Tornio en 1973. A poboación de Alatornio era de 8&nbsp;575 en 1970.

## Notas
Rovaniemen maalaiskunta

**Rovaniemen maalaiskunta** (en ) é un antigo concello da provincia de Laponia, en Finlandia. Foi anexionado con Rovaniemi o 1 de xaneiro de 2006. A poboación de Alatornio era de 21&nbsp;803 no 2006.

## Notas
Petsamo

[miniatura|250px|A rexión de Petsamo limita co [mar de Barents, con Rusia polo leste, con Noruega polo oeste e con Finlandia polo sur. A zona verde é a parte finlandesa da península de Rybatchi cedida á Unión Soviética despois da Guerra de Inverno.]]

**Petsamo** (en ) é unha rexión do noroeste de Rusia, antigamente rexión de Finlandia no período entre as dúas guerras mundiais. Debe o seu nome ó río Petchenga. A súa capital na época de dominio finés era a vila de Petchenga (en ). Hoxe en día a rexión pertence ó distrito de Petchenga con capital en Nikel.

## Notas
Cliff Hagan

**Clifford Oldham "Cliff" Hagan**, nado o 9 de decembro de 1931 en Owensboro, Kentucky, é un ex xogador e adestrador profesional de baloncesto estadounidense que desenvolveu a súa carreira na National Basketball Association (NBA) e na American Basketball Association (ABA). Foi seleccionado na terceira rolda do Draft da NBA polos Boston Celtics en 1974, aínda que non chegou a debutar co equipo de Massachussets. Posteriormente, desenvolvería case toda a súa carreira nos St. Louis Hawks, cos que gañou o título da NBA na temporada , para acabar como xogador e adestrador dos Dallas Chaparrals da ABA (actuais San Antonio Spurs). Desde 1978 é membro do Basketball Hall of Fame.

## Véxase tamén 
### Ligazóns externas 
* Estatísticas de Cliff Hagan como xogador 
* Estatísticas de Cliff Hagan como adestrador 
* Biografía de Cliff Hagan no Basketball Hall of Fame
Beach House (álbum)

***Beach House*** é o álbum de estrea da banda estadounidense de dream pop Beach House, publicado o 3 de outubro de 2006 a través do selo Carpark Records. O disco foi situado no número 16 na lista de Pitchfork Media dos mellores álbums de 2006. Pitchfork compara este traballo co son de bandas como Mazzy Star, Spiritualized e Slowdive.

Só se fabricaron 1.100 álbums en vinilo branco. O disco sería reeditado en vinilo negro. A canción "Master of None" foi sampleada por The Weeknd para o seu tema "The Party & The After Party".

## Listaxe de cancións 
## Notas
BioWare

miniatura|Logo da compañía.
**BioWare** é unha empresa canadense fundada en 1995 dedicada ao desenvolvemento de videoxogos.
É famosa por desenvolver videoxogos de rol occidental para PC moi exitosos como as sagas *Neverwinter Nights*, ''Baldur's Gate*, *Dragon Age*, *Star Wars: Knights of the Old Republic* e *Mass Effect.*
A compañía foi fundada por Casey Hudson, David Gaider, Ray Muzyka e Greg Zeschuk. Actualmente Bioware está dividida en seis sub-ramas: BioWare Edmonton, BioWare Austin, BioWare Mythic, BioWare Montreal, BioWare Ireland e BioWare San Francisco, coñecidos como o grupo BioWare.

No ano 2007 foi adquirida por Electronic Arts.

## Xogos 
* *Shattered Steel* (1996)
* *Baldur's Gate* (1998)
** *Baldur's Gate: Tales of the Sword Coast* (1999)
* *MDK2* (2000)
* *Baldur's Gate II: Shadows of Amn* (2000)
** *Baldur's Gate II: Throne of Bhaal* (2001)
* *Neverwinter Nights* (2002)
** *Neverwinter Nights: Shadows of Undrentide* (2003)
** *Neverwinter Nights: Hordes of the Underdark* (2003)
* *Star Wars: Knights of the Old Republic* ("*KotOR*") (2003)
* *Jade Empire* (2005)
* *Mass Effect* (2007)
* *Sonic Chronicles: The Dark Brotherhood* (2008)
* *Dragon Age: Origins* (2009)
** *Dragon Age: Origins - El Despertar* (2010)
* *Mass Effect 2* (2010)
* *Dragon Age II* (2011)
* *Star Wars: The Old Republic* (2011)
* *Mass Effect 3* (2012)
* *Dragon Age Inquisition'' (2014)

## Véxase tamén 
### Ligazóns externas 
* Sitio oficial
Pilar Cancela

**Pilar Cancela Rodríguez**, nada en Stuttgart o 21 de agosto de 1967, é unha avogada e política galega do PSdeG-PSOE.

## Traxectoria 
Filla de emigrantes galegos en Alemaña. Retornou a Galicia para estudar Dereito na Universidade de Santiago de Compostela. É funcionaria da Xunta de Galicia dende 1993. Foi responsable do Servizo Xurídico e de Solución de Conflitos do Consello Galego de Relacións Laborais e directora xeral de Relacións Laborais (en 2003 e novamente en 2005). En 2013 foi elixida secretaria de Organización do PSdeG. Foi cabeza de lista da candidatura do PSOE pola provincia da Coruña nas catro eleccións xerais celebradas entre 2015 e novembro de 2019.

Trala dimisión de Xosé Ramón Gómez Besteiro o 18 de marzo de 2016, dirixiu a comisión xestora nomeada dende Ferraz ata a elección do novo secretario xeral do partido. En xuño de 2017 foi elixida secretaria da área de Políticas Migratorias e PSOE do Exterior na executiva de Pedro Sánchez. En xullo de 2021 foi nomeada secretaria de Estado de Cooperación Internacional.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha na páxina web do Congreso dos Deputados 
* Pilar Cancela: “Existe a posibilidade de establecer os horarios de países europeos”, entrevista en *Galicia Hoxe*
Unplugged (álbum de Alice in Chains)

***MTV Unplugged*** é un álbum ao vivo e DVD da banda estadounidense de metal alternativo Alice in Chains, publicado o 30 de xullo de 1996. Foi gravado no Brooklyn Academy of Music's Majestic Theatre como parte da serie de concertos *MTV Unplugged* e contén versións acústicas de cancións da banda tocadas ao vivo. O disco foi certificado platino pola RIAA.

## Listaxe de cancións
Castelo de Eirís

O **castelo de Eirís**, é unha casa forte da cidade da Coruña construída no século XVI e actualmente en ruínas.

## Historia 
O castelo de Eirís construíuse en 1636, e a súa construción finalizou en 1655, momento no que se pensou erroneamente que se comezou a levar pedra a Porta Real, porén, a principios do século XX aínda estaba en pé gran parte deste forte ou casaforte.

O castelo de Eirís, pola súa posición privilexiada, estivo directamente relacionado con feitos históricos de gran relevancia para a cidade herculina como o cerco da cidade polo Almirante inglés Francis Drake en 1589 e a batalla de Elviña en 1809.

Durante varias décadas foi erroneamente confundido co forte de Valparaiso, unha construción erixida para protexer a entrada da ría da Coruña que formaba parte do sistema de defensa da cidade xunto cos castelos de San Diego, Santa Cruz e Santo Antón. Tralas escavacións arqueolóxicas levadas a cabo co gallo da súa recuperación determinouse que definitivamente non se trata do forte de Valparaíso, o cal debeu estar situado no Montiño. 

### Recuperación e actualidade 
En marzo de 2013, o daquela concelleiro de urbanismo coruñés Martín Fernández Prado anunciou un plano de mellora de varios sitios arqueolóxicos da cidade herculina, entre os que se encontraban o castelo de Eirís e a próxima a batería de Oza.

Con todo, en agosto de 2015, tan só un mes despois da finalización dos traballos de restauración da fortaleza, esta era vítima dun acto vandálico cando se detectou unha pintada de grandes dimensións que ocupou boa parte dun dos muros. Segundo as primeiras análises dos danos provocados pola acción, a eliminación da pintada é case imposible ao ter empregado o autor gran cantidade de pintura.

## Descrición 
Esta casaforte, chamada dos Reboredo e actualmente coñecida como "castelo de Eirís", tiña forma cadrada de 21 metros de lado. A torre, de forma rectangular, tiña unhas medidas de 8 x 10 metros. A fortaleza contaba en total cunhas seis estancias, e sumando os anexos puido chegar a ter unha superficie aproximada de 1265 m².

A entrada noroeste, por onde se supón que tiña entrada á torre, amosaba dúas pedras armeiras nunha porta de medio punto.

## Notas
Tour EP

***Tour EP*** é un EP da banda estadounidense de indie rock Band of Horses, publicado no ano 2005. Este EP precedeu ao seu álbum de estrea, *Everything All the Time*. O EP foi editado polo propio grupo e inicialmente vendido nos concertos. Posteriormente estivo dispoñible en cantidades limitadas a través da web de Sub Pop. Conta coas primeiros versións de cinco temas de *Everything All the Time*, ademais da canción "(Biding Time Is A) Boat To Row", que non aparece en ningunha outra edición da banda.

## Listaxe de cancións
The Best of Candlebox

***The Best of Candlebox*** é un recompilatorio de grandes éxitos da banda estadounidense de rock alternativo Candlebox, publicado o 23 de maio de 2006. O álbum conta cos temás máis coñecidos dos tres primeiros traballos de Candlebox, ademais da canción "Glowing Soul" da banda sonora de *The Waterboy*.

## Listaxe de cancións 
# "You" — 4:57 from *Candlebox*
# "Blossom" — 4:31 from *Candlebox*
# "Understanding" — 4:47 from *Lucy*
# "Simple Lessons" — 2:53 from *Lucy*
# "Best Friend" — 3:27 from *Lucy*
# "Arrow" — 3:13 from *Candlebox*
# "Happy Pills" — 3:26 from *Happy Pills*
# "Far Behind" — 4:59 from *Candlebox*
# "Change" — 6:24 from *Candlebox*
# "Lucy" — 4:45 from *Lucy*
# "Cover Me" — 4:45 from *Candlebox*
# "It's Alright" — 5:24 from *Happy Pills*
# "Sometimes" — 5:09 from *Happy Pills*
# "10,000 Horses" — 5:10 from *Happy Pills*
# "Glowing Soul" — 4:19 da banda sonora de *The Waterboy*
Songs From the Laundry Room

***Songs From the Laundry Room*** é un EP da banda estadounidense de rock alternativo Foo Fighters, publicado exclusivamente para o Record Store Day o 18 de abril de 2015 a través do selo RCA Records. Só se lanzaron 4 000 copias do vinilo de 10 polgadas, que inclúe dúas versións demo de cancións do álbum debut da banda, *Foo Fighters*, unha versión e unha canción inédita, titulada "Empty Handed".

## Listaxe de cancións 
Todos os temas compostos por Dave Grohl, agás "Kids in America" por Marty e Ricky Wilde.

## Notas
Dry As a Bone/Rehab Doll

***Dry As a Bone/Rehab Doll*** é un recompilatorio da banda estadounidense de grunge Green River. Foi publicado o 13 de setembro de 1990 a través do selo Sub Pop Records.

## Listaxe de cancións 
Todos os temas compostos por Jeff Ament, Mark Arm, Bruce Fairweather, Stone Gossard e Alex Vincent, agás onde se indique:

*Gravadas para Dry as a Bone:*
#"This Town"&nbsp;– 3:23
#"P.C.C."&nbsp;– 3:44
#"Ozzie" (Tales of Terror)&nbsp;– 3:11
#"Unwind"&nbsp;– 4:42
#"Baby Takes"&nbsp;– 4:24
#"Searchin'"&nbsp;– 3:48
*Gravada en marzo de 1985:*
#"Ain't Nothing to Do" (Stiv Bators, Cheetah Chrome)&nbsp;– 2:38
*Gravadas para Rehab Doll:*
#"Queen Bitch" (David Bowie)&nbsp;– 2:58
#"Forever Means"&nbsp;– 4:20
#"Rehab Doll" (Arm, Paul Solger)&nbsp;– 3:23
#"Swallow My Pride" (Arm, Steve Turner)&nbsp;– 2:59
#"Together We'll Never"&nbsp;– 4:01
#"Smilin' and Dyin'"&nbsp;– 3:23
#"Porkfist"&nbsp;– 3:13
#"Take a Dive"&nbsp;– 3:28
#"One More Stitch"&nbsp;– 3:53
Miguel Conde Lobato

**Miguel Conde-Lobato**, nado en Caracas en 1963, é un publicista galego,comunicador, creador, escritor e emprendedor galego. Acadou sona pola súa participación como creativo na exitosa campaña de Gadis *Vivamos como Galegos!. Trátase da campaña máis descargada en Internet da historia da publicidade española (INFOADEX).*

## Traxectoria 
É fillo de pais galegos e residente en Galicia.

É un dos pioneiros en España do modelo emocional-cultural en comunicación, realizando grandes achegas á construción de marcas a través do que el denomina a *persuasión emocional*.

Ademais, leva a cabo diferentes iniciativas sociais sen ánimo de lucro, concentradas dende o 2016 na Fundación Knowcosters que tomou o nome do libro que publicou no 2010 "*Knowcosters, cuando el low cost es el mal"..* No libro senta as bases da trazabilidade do consumo e de como este determina o modelo social, chegando a consideralo máis importante que o voto (cando consomes votas). Así mesmo, no libro analízase como chegamos ata aquí e como podemos saír desta tormenta perfecta, poñendo énfase na información -de aí o nome Knowcost- asumindo que coa debida información o consumidor cambia a súa conduta.

Entre as iniciativas de Knowcosters está a Tripla Marcaxe (engadir xunto ó PVP , o prezo do planeta e o prezo do estado de benestar), outra das súas propostas é a Pegada Fiscal, un distintivo que informa do país onde pagan os seus impostos os comercios online.

Por outra banda, Conde fomenta un movemento a favor da "persuasión boa" na que se respecte ao máximo a liberdade de elección do consumidor polo que se mostra crítico con iniciativas de condicionamento como o Neuromarketing e o Big Data non regulado, que poden supor un menoscabo da privacidade e do ámbito de liberdade do individuo.

Nos seus máis de 30 anos de carreira ten creado e rodado decenas de historias a través de Congo Produccciones. 

Autor tamén do suspense *Los lobos no piden perdón*, a súa primeira novela, publicada en Ediciones B (Penguin Random House) o 6 de xuño de 2019.

## Obra 
### Novela 
* *Los lobos no piden perdón* (2019). Edicines B. 425 páxs. ISBN 978-84-666-6533-9. Thriller social.
* *La congregación* (2021). Ediciones B. 447 páxs. ISBN  978-84-666-6946-7. "Y si asesinar a un inocente fuera la mejor opción". Thriller social.
* *Palabras malditas* (2023). Ediciones B. 432 páxs. ISBN 978-84-666-7647-2. Thriller social. "En este pueblo de Galicia nada volverá a ser como antes". 

### Ensaio 
* *Target: Manual de instrucciones* (2007). Netbiblo. 157 páxs. ISBN 9788497450362.
* *Knowcosters, cuando el Low Cost es el mal* (2012). Netbiblo. ISBN 9788497458948.

## Notas 
## Véxase tamén 
### Ligazóns externas 
*Páxina oficial
María Victoria Carballo-Calero

dereita|miniatura|María Victoria Carballo-Calero con diversas autoridades na entrega do Premio Trasalba 2021.
**María Victoria Carballo-Calero Ramos**, nada en Ferrol o 11 de maio de 1942, é unha historiadora da arte galega, especializada en arte contemporánea, arquitectura e cidade.

Foi Premio da Cultura Galega, modalidade Artes Plásticas en 2022. Segundo o xurado: "pola "ampla bagaxe" na investigación académica e a difusión cultural da autora no que atinxe á arte galega do século XX".

## Traxectoria 
É Catedrática de Historia da Arte Contemporánea da Universidade de Vigo. Académica de número e conservadora da Real Academia de Belas Artes de Galicia. Correspondente das Reales Academias de San Fernando (Madrid) e Santa Isabel de Hungría (Sevilla). Decana da Facultade de Historia da UVi. Vogal do Padroado do Centro Galego de Arte Contemporánea. Vogal do Padroado da Fundación Otero Pedrayo e vocal das Comisións de Patrimonio da Xunta de Galicia e do Concello de Ourense.

É filla de Ricardo Carballo Calero e María Ignacia Ramos e nai de María Victoria (profesora de Filoloxía Inglesa da Universidade de Vigo); José Ramón; Ricardo (maxistrado); María Elena e Pablo (profesor de Dereito Mercantil da Universidade de Vigo).

## Obra bibliográfica 
* *La ilustración en la Revista Nós*, 1983.
* *Julia Minguillón*, 1984 (Fundación Barrié, tese de doutoramento).
* *El Santuario de Nuestra Señora de las Ermitas* (con Antonio Bonet Correa e M.A. González García), 1987.
* *Antón Faílde*, 1986.
* *Os Castelaos de Ourense*, 1985.
* *La revista Vida, una aventura antes de Alfar*, 1997.
* *La transformación de una ciudad: Ourense 1880-1936* (con Javier Suances e Marcos Valcárcel), 1995.
* *Arte de Fin de Siglo*, (con Simón Marchán e Carmen Pena), 1998
* *Arte y Ciudad, ámbitos medieval, moderno y contemporáneo*, (Cord), 2000.
* *Julia Minguillón y Maruja Mallo. El reencuentro con la modernidad en la posguerra*, 2001.
* *A Arte Galega na Colección Caixanova* (con José Carlos Valle Pérez, María Luisa Sobrino e Xosé Antón Castro), 2005.
* "Castelao and the Debate on Modernity. The state of Affairs", en *Modern Galicia*, 1916-1936.
* "Prints in Modern Galicia. The Twenties and Thirties", en *Modern Galicia*, 1916-1936, 2005.

## Premios 
* En 2021 foi Premio Trasalba.
* En 2022 foi Premio da Cultura Galega.

## Notas 
## Véxase tamén 
### Bibliografía 
* *Gran Enciclopedia Galega Silverio Cañada*
* *Enciclopedia Galega Universal*, t. 4, p.&nbsp;424.
* *Dicionario biográfico de Galicia*, t. 1, p.&nbsp;185.
* *Diccionario Enciclopédico Galego Universal*, t. 18, p.&nbsp;44.

### Ligazóns externas 
* Uvi > Facultade de Historia de Ourense > Organización docente > Profesorado
Geopelia cuneata

***Geopelia cuneata*** é unha especie de ave columbiforme da familia das pombas (Columbidae). Distribúese por Australia e non se lle coñecen subespecies.

Esta diminuta pomba de cola longa bordeada de branco habita en matogueiras e arbustos. Adoita formar parellas ou pequenas bandadas, alimentándose no chan de pequenas sementes e follas. En voo, deixa ver unha mancha alar castaño-alaranxada. Visita os seus bebedoiros a última hora da tarde para beber. O reclamo é un arrullo lastimero e agudo.

## Notas
Stephen Collins

**Stephen Weaver Collins**, nado en Des Moines, Iowa o 1 de outubro de 1947, é un actor, guionista, director e músico estadounidense. É coñecido por interprentar a Eric Camden na serie de televisión *7th Heaven*. Tamén son salientables as súas aparicións en *Star Trek: The Motion Picture* e mais en *No Ordinary Family*.

## Notas 
## Véxase tamén 
### Ligazóns externas 
*
7th Heaven

***7th Heaven*** é unha serie estadounidense de drama familiar creada e producida por Brenda Hampton. Estreouse orixinalmente o 26 de agosto de 1996, na The WB, e rematou o 13 de maio de 2007. A serie conta a historia do reverendo Eric Camden, un sacerdote protestante que vive na vila ficticia de Glenoak, California. Os outros personaxes importantes da serie son a muller de Eric, Annie, e os seus sete fillos. Agás Lucy, os nenos deben os seus nomes a importantes figuras da Biblia. Orixinalmente, só eran cinco fillos, pero os tamén tiveron xemelgos na tempada 3, no episodio "In Praise of Women".

## Personaxes 
* Stephen Collins como Eric Camden (242 episodios)
* Catherine Hicks como Annie Camden (239 episodios)
* Barry Watson como Matt Camden (155 episodios)
* Jessica Biel como Mary Camden (136 episodios)
* Beverley Mitchell como Lucy Camden (242 episodios)
* David Gallagher como Simon Camden (197 episodios)
* Mackenzie Rosman como Ruthie Camden (237 episodios)
* Lorenzo Brino como Sam Camden (138 episodios)
* Nikolas Brino como David Camden (138 episodios)
* Happy como Happy, o can
* George Stults como Kevin Kinkirk (114 episodios)
* Tyler Hoechlin como Martin Brewer (62 episodios)
* Adam LaVorgna como Robbie Palmer (49 episodios)
* Rachel Blanchard como Roxanne Richardson (41 episodios)
* Ashlee Simpson como Cecilia Smith (40 episodios)
* Jeremy London como Chandler Hampton (37 episodios)
* Scotty Leavenworth como Peter Petrowski (34 episodios)
* Haylie Duff como Sandy Jameson (32 episodios)
* Chaz Lamar Shepherd como John Hamilton (33 episodios)
* Sarah Thompson como Rosanna "Rose" Taylor (24 episodios)
* Geoff Stults como Ben Kinkirk (23 episodios)
* Maureen Flannigan como Shana Sullivan (22 episodios)
* Sarah Danielle Madison como Dr. Sarah Glass (16 episodios)

## Véxase tamén 
### Ligazóns externas 
* 
*
Macropódidos

Os **macropódidos** (**Macropodidae**) son unha familia de mamíferos marsupiais da orde dos diprotodontes composta por un gran número de xéneros. Inclúe ós canguros, ualabís e especies afíns. O termo "canguro" úsase no senso amplo para todo o grupo, aínda que é máis frecuente o seu uso para as meirandes especies.

A maioría de especies son terrestres e desprázanse a chimpos cando corren. Hai unhas poucas especies que son principalmente de vida arborícola (xénero *Dendrolagus*) e que son torpes en terra. Os macropódidos son exclusivamente herbívoros.
Mikhail Bulgakov

miniatura|Bulgákov na década de 1910.
**Mikhail Afanasevich Bulgakov** (en cirílico **Михаил Афанасьевич Булгаков**), nado o 15 de maio de 1891 en Kíiv e finado o 10 de marzo de 1940 en Moscova, foi un escritor, dramaturgo e médico soviético da primeira metade do século XX. A súa obra máis coñecida é a novela satírica *Ма́стер и Маргари́та* (*O mestre e Margarita*), considerada pola crítica como unha das obras mestras de literatura do século XX.

## Notas 
## Véxase tamén 
### Bibliografía 
* 
### Ligazóns externas 
* Bulgakov.ru 
* Proxecto Bulgákov 
### Outros artigos 
* Literatura rusa
Barry Watson

**Michael Barrett "Barry" Watson**, nado en Traverse City, Míchigan o 23 de abril de 1974, é un actor estadounidense. É coñecido por interpretar a Matthew "Matt" Camden en *7th Heaven*, a Brian Davis en *What About Brian* e a Todd Deepler en *Samantha Who?*.

## Filmografía 
## Véxase tamén 
### Ligazóns externas 
*
Jessica Biel

**Jessica Claire Biel-Timberlake**, nada en Ely, Minnesota o 3 de marzo de 1982, é unha actriz estadounidense. Biel comezou a súa carreira como actriz interpretando a Mary Camden na serie de televisión *7th Heaven*, na cal acadou a fama.

## Filmografía 
## Notas 
## Véxase tamén 
### Ligazóns externas
Parque Nacional Bialowieza

O **Parque nacional Bialowieza** atópase no leste de Polonia, próximo á fronteira con Belarús.

## Características 
Existen importantes masas de bosque primario, non afectado pola influencia humana. Estas forestas conteñen unha gran variedade de especies: dende coníferas
coma o abeto e o piñeiro rubio ata especies caducifolias coma o freixo, o carballo común e o lamigueiro. O parque nacional foi creado no 1932 e conta 
cunha superficie de 10.500 hectáreas. Posteriormente, no 1977, a área foi declarada reserva da biosfera.

## Fauna 
A especie emblemática do parque é o bisonte europeo (bison bonasus bonasus). Trala súa extinción en estado salvaxe, foi reintroducido na zona no 1929
e hoxe conta cunha importante poboación. Tamén podemos atopar o cervo, o castor e o lince común. Entre as aves, salientan a galiña das abeleiras, a aguia pomerana e a cegoña negra.

## Véxase tamén 
### Ligazóns externas 
* Web oficial do parque .
Parque Nacional Bieszczadzki

O **Parque nacional Bieszczadzki** atópase no sur de Polonia, próxima á fronteira con Ucraína e Eslovaquia.

## Características 
O hábitat combina os altas montañas dos Cárpatos e as forestas de folla caduca. O parque foi creado no 1973 e conta cunha superficie protexida de 15.300 hectáreas. A súa máxima cota é o monte Tarnica, con 1.346 metros.

## Fauna 
Importantes faiais e bosques de abetos. A fauna tamén é de grande importancia, por contar con poboacións dos grandes mamíferos europeos: o oso pardo, o lobo, o lince común e o reintroducido bisonte europeo.

## Véxase tamén 
### Ligazóns externas 
* Web turística sobre o parque  .
Main Tower

A **Main Tower** é un rañaceos que se atopa no centro da cidade de Frankfurt, no estado alemán de Hessen. Recibe o seu nome do río Main, que atravesa Frankfurt. A súa altura máxima é de 240 metros (200 sen contar a súa antena). É o cuarto edificio máis alto de Alemaña e de Frankfurt, empatado co Tower 185. Tamén é o único rañaceos da cidade que conta cun observatorio de acceso público.

A estrutura componse de dúas torres conectadas. A máis pequena ten forma de prisma e un deseño típico de edificios da década de 1970. A meirande ten forma circular cunha fachada de cristal azul.

## Véxase tamén 
### Ligazóns externas 
*Páxina oficial
Beverley Mitchell

**Beverley Ann Mitchell**, nada en Arcadia (California) o 22 de xaneiro de 1981, é unha actriz e cantante estadounidense. É coñecida polo seu papel de Lucy Camden-Kinkirk na serie de televisión *7th Heaven*.

## Filmografía 
### Televisión 
### Cine 
## Notas 
## Véxase tamén 
### Ligazóns externas 
*
Parque Nacional dos Altos Tatras

O **Parque nacional Altos Tatras** atópase en Eslovaquia.

## Características 
O hábitat predominante e a alta montaña. Existen varios cumios que superan os 2.000 metros coma o Kriván (2.494 mt), o Gerlachovsky Stit (2465 mt) e Lomnicky Stit (2.632 mt). Todos eles pertencentes ós Cárpatos. O parque foi creado no 1949 e conta cunha superficie protexida de 74.000 hectáreas.

## Vexetación e Fauna 
As forestas de coníferas son extensas. Existen especies tan singulares coma o sabugueiro vermello e o piñeiro mugo. Salientar tamén varias flores endémicas dos Cárpatos coma a *Soldanella carpatica*, *Dianthus nitidus*, *Delphinium oxysepalum* e *Cerastium strictum ssp. tatrae*. Fauna variada e de grande importancia ecolóxica. Dende os grandes depredadores, coma o oso pardo e o lobo ata pequenos mamíferos coma a marmota ou a toupa dos Tatras (*microtus tatricus*). As aves máis importantes son aquelas ligadas á alta montaña, coma a aguia real ou a pita do monte.

## Véxase tamén 
### Ligazóns externas 
* Web turística sobre o parque .
Urxa

***Urxa*** é unha longametraxe galega escrita e dirixida por Carlos Piñeiro e Alfredo García Pinal, e protagonizada por Luma Gómez no papel de *Urxa*. Trátase dunha coprodución na que tanto o equipo técnico coma o artístico están formados na súa maior parte por galegos.

## Descrición 
Rodado e estreado en 1989, é considerado xunto con *Sempre Xonxa* e *Continental* un dos primeiros filmes de ficción da historia do cinema de Galicia.

O filme divídese en tres capítulos que narran tres momentos da vida dunha muller (Urxa):

* "O medallón de Urxa"
* "O arcón de Petro Xesto", adaptación do conto de Carlos González Reigosa: "O tesouro de Petro Xesto"
* "O ídolo de Mider", inspirado no relato de Julio Cortázar: "El ídolo de las cícladas"

## Personaxes 
* Luma Gómez como Urxa
* Raquel Lagares como Adega
* Alfonso Valenzuela como pai de Adega
* Lois Lemos como Petro Xesto
* Pancho Martínez como Serafín
* Miguel de Lira como Suso
* Manolo Bouzón como Policarpo
* Laura Ponte
* Vicente Montoto
* María Bouzas
* Blanca Cendán
* Ernesto Chao
* Antonio Lagares
* Manuel Lourenzo
* Fely Manzano

## Notas 
## Véxase tamén 
### Bibliografía 
* : "Cronoloxía do cine en Galicia 1970/1990" 
### Outros artigos 
* Lista de filmes en galego con maior recadación
* Cinema de Galicia
### Ligazóns externas 
* 20px *Urxa*
* O soportal do audiovisual galego Consello da Cultura Galega
David Gallagher

**David Lee Gallagher**, nado en Nova York o 9 de febreiro de 1985, é un actor estadounidense. Comozou a súa carreira como modelo e actor infantil con só dous anos. É coñecido polo seu papel de Simon Camden na serie de televisión *7th Heaven*, así como por interpretar a Mikey Ubriacco en ''Look Who's Talking Now*, a Kevin Harper en *Angels in the Endzone* e a Richie Rich en *Richie Rich's Christmas Wish*. Gallagher tamén é coñecido por ser a voz de Riku na serie de videoxogos *Kingdom Hearts''.

## Filmografía 
## Véxase tamén 
### Ligazóns externas 
*
Asociación Sindical Galega de Guionistas

A **Asociación Sindical Galega de Guionistas** (AGAG), anteriormente Asociación Galega de Guionistas, é unha asociación sindical fundada en 1997 que conta cos seguintes obxectivos fundamentais:
* A representación, defensa e promoción dos intereses comúns dos seus afiliados no ámbito laboral, profesional, social, económico e cultural.
* A representación dos intereses xerais da profesión fronte ás administracións, institucións, empresas e outros colectivos de ámbito autonómico, estatal e internacional participando nos órganos consultivos das mesmas cando sexa necesario, defendendo os dereitos recoñecidos pola Lei da Propiedade Intelectual.
* A difusión social e cultural da profesión de guionista e a súa tarefa.
* A organización de actividades formativas e culturais para os seus afiliados.

## Notas 
## Véxase tamén 
### Ligazóns externas 
*Páxina web
Asociación de Directores e Realizadores de Galicia

A **Asociación de Directores e Realizadores de Galicia** (**CREA**) é unha asociación profesional sen ánimo de lucro, que ten por obxectivo a defensa dos intereses dos directores e realizadores do sector audiovisual galego.

## Características 
Foi fundada en 2002, e conta con máis de 120 persoas asociadas. En 2015 o seu presidente é Jorge Coira. Na xunta directiva están tamén Juan Lesta (vicepresidente), Gaspar Broullón (secretario), Gutier Rolán (tesoureiro), Ángeles Huerta, Pablo Cacheda, Veru Rodriguez, Giselle Llanio e Suana Sotelo (vogais).

Organiza diversos eventos, e colabora co patrocinio de premios á mellor dirección no Festival de Cans e no Curtocircuíto.

## Véxase tamén 
### Ligazóns externas 
* Páxina web de CREA
Van McCoy

**Van Allen Clinton McCoy**, nado en Washington, D.C. o 6 de xaneiro de 1940 e finado en Englewood, Nova Jersey o 6 de xullo de 1979, foi un cantante máis coñecido como **Van McCoy**. En 1975 acadou a fama internacinoal coa canción "The Hustle". Ten acreditadas máis de 700 cancións e tamén produciu cancións para Gladys Knight & the Pips, The Stylistics, Aretha Franklin, Brenda & the Tabulations, David Ruffin, Peaches & Herb e Stacy Lattisaw.

## Discografía 
### Álbums 
*1966: *Night Time is Lonely Time*
*1972: *Soul Improvisations*
*1974: *Love is the Answer*
*1975: *Disco Baby* (Van McCoy and the Soul City Symphony)
*1975: *The Disco Kid*
*1975: *From Disco to Love*
*1976: *The Real McCoy*
*1976: *Rhythms of the World*
*1977: *Van McCoy and his Magnificent Movie Machine*
*1978: *My Favorite Fantasy*
*1979: *Lonely Dancer*
*1979: *Sweet Rhythm*

## Notas 
## Véxase tamén 
### Ligazóns externas 
*Páxina oficial de Van McCoy
Universidade de Glasgow

A **Universidade de Glasgow** (en inglés: *University of Glasgow*, en gaélico escocés: *Oilthigh Ghlaschu*, en latín: *Universitas Glasguensis*) é a maior universidade das tres que teñen sede na cidade de Glasgow, en Escocia. É unha universidade de renome pola calidade dos seus estudos e pola investigación. É unha das universidades máis antigas de Escocia, fundada en 1451.

En 1451, o rei Xacobe II de Escocia persuadiu o Papa Nicolao V de que ditara unha bula para permitir ao bispo Turnbull de Glasgow establecer unha universidade. Seguindo o modelo da Universidade de Boloña, Glasgow foi e aínda é unha universidade de gran tradición europea.

A Universidade fomenta a investigación e esta foi o camiño de preparación da revolución industrial que desempeñou unha función tan importante no desenvolvemento de Glasgow.

Entre os seus ilustres antigos alumnos están William Thomson (Lord Kelvin), Adam Smith, e os premios Nobel, John Boyd Orr (Premio da Paz, 1949), Sir Alexander Robertus Todd (Química, 1957), Sir Derek Barton (Química, 1969) e Sir James Black (Química, 1988).

Hoxe en día a universidade é unha das principais universidades do Reino Unido cunha reputación internacional pola súa investigación e ensino. Conta cuns 16.000 estudantes de pregraduado e 4.000 de posgraduado. Hai dez facultades: Artes, Ciencias Biomédicas e da Vida, Matemáticas e Estatística, Ciencias Físicas, Medicina, Ciencias Sociais, Enxeñería, Dereito e Estudos Financeiros, Medicina Veterinaria e Educación.

## Véxase tamén 
### Ligazóns externas 
*Sitio web oficial
Encallados

***Encallados*** é un telefilme galego de comedia dirixido por Alfonso Zarauza que se estreou no ano 2013. Foi rodado en branco e negro con formato de 16&nbsp;mm. Está protagonizado por Xúlio Abonjo, Federico Pérez, Ricardo de Barreiro e Farruco Castromán,

## Notas 
## Véxase tamén 
### Outros artigos 
* Lista de filmes en galego con maior recadación
### Ligazóns externas 
* Páxina oficial
*
Xacio Baño

**Xacio Rodríguez Baño**, nado en Xove en 1983, é un director do audiovisual galego. É membro da Asociación de Directores e Realizadores de Galicia.

## Traxectoria 
Estudou cinematografía na Universidade de León. Despois de traballar en diversos proxectos audiovisuais dá o seu salto á dirección. Produce, escribe e dirixe varias curtametraxes, todas elas orientadas a xogar coa linguaxe audiovisual para atopar a súa propia narrativa.

Os seus filmes son parte de festivais coma os de Locarno, Donostia, Viennale, New directors/New Films MoMA, Clermont Ferrand, Telluride Film Festival, Mar del Plata, Alcine, Slamdance, Festival Málaga, Encounters, Xixón, Alternativa, Shnit, Aspen Shortfest ou Sevilla.

## Filmografía 
miniatura|dereita|240px|Xacio Baño durante unha rodaxe.
### Longametraxes 
* *Trote* (2018)
* *Despois das cidades* (2026)
### Televisión 
* *Angélica y Roberta* (miniserie de TV) (2012)
### Curtametraxes 
* *Quentefrío* (2009) – 3 min
* *Relación de Acordes* (2009) – 10 min
* *Estereoscopía* (curtametraxe) (2011) – 12 min
* *Anacos* (curtametraxe) (2012) – 6 min
* *Entre el relámpago y el trueno* (curtametraxe) (2013)
* *Ser e voltar* (curtametraxe documental) (2014) – 13 min
* *Eco* (curtametraxe) (2015) - 20 min
* *Augas Abisais* (curtametraxe) (2020) - 25 min
* *Contra o inverno* (curtametraxe) (2023) - 5 min
* *Non te vexo* (curtametraxe) (2023) - 14 min
* *Platónico, Platónica* (2024) - 9 min

## Véxase tamén 
### Ligazóns externas 
* Rebordelos empresa cultural, xunto con Tamara Canosa
* Xacio Baño web
Purpose (álbum de Justin Bieber)

***Purpose*** é o cuarto álbum de estudio do cantante canadense Justin Bieber, que foi lanzado o 13 de novembro de 2015 polo selo discográfico Def Jam Recordings. O lanzamento do álbum foi precedido polo sinxelo "What Do You Mean?" o 28 de agosto de 2015. "Sorry" foi lanzado como segundo sinxelo o 21 de outubro de 2015.

## Listaxe de cancións 
## Notas
Ricardo Llovo

**Ricardo José Llovo Otero**, nado en Santiago de Compostela o 8 de abril de 1965, é un guionista, realizador e director galego.

## Traxectoria 
En 1989 incorpórase á TVG como parte do equipo de realización e ten traballado para programas tan coñecidos como o Xabarín Club. Esta faceta televisiva combínaa con traballos en cine desde comezos dos noventa. Ten realizado e dirixido curtametraxes de ficción, documentais e mesmo unha longa en formato vídeo.

## Filmografía 
### Director 
* *A matanza caníbal dos garrulos lisérxicos*
* *Televapor*
* *Xinetes da tormenta*
* *Muxía, política na costa da Morte*
* *Pataghorobí*
* *Outro máis*

### Guionista 
* *Muxía, política na costa da Morte*
* *Xinetes da tormenta*
* *Televapor*

## Véxase tamén 
### Ligazóns externas 
* Ricardo Llovo na IMDb (en inglés)
José María Mendiluce

**José María Mendiluce Pereiro**, nado en Madrid o 14 de abril de 1951 e finado en Barcelona o 28 de novembro de 2015, foi un escritor e político español ligado aos movementos de ideoloxía ecoloxista e socialista.

## Obra 
* 1997: *Con rabia y esperanzas*
* 1998: *Tiempo de rebeldes*
* 1998: *Pura vida* (finalista Premio Planeta)
* 1999: *El amor armado*
* 2000: *Por la tercera izquierda*, con Daniel Cohn-Bendit
* 2001: *Luanda, 1936*
* 2005: *La sonrisa de Ariadna*

## Notas